Kunsten skal totalrenoveres, og det betyder, at håndværkerne i 15 måneder får lov at holde publikum ude fra det kendte kunstmuseum i Aalborg. Imens rykker museet ud i byen, og værkerne fordeles på kunstmuseer i hele Danmark. Museets administration flytter ind på 1. sal hos Aalborg Banegård, mens det tidligere billetsalg kommer til at danne ramme om en gratis udstilling, som museet håber vil tiltrække et nyt publikum. Her vil museet ikke udstille sine egne værker. Det skyldes, at sikkerheden ikke er i top på samme måde som på museet, men også at indeklimaet ikke er godt nok til de dyrebare værker.

Referat:
Nordjyllands Kunstmuseum åbner i det tidligere billetsalg på Banegården. Men det bliver ikke med den kendte samling.